open-index/open-wikipedia-markdown huggingface dataset:
Kierschows gate (Oslo)

**Kierschows gate** (1–7D, 9–17, 2 og 10) er en gate i Oslo i Sagene bydel (nr. 1–7D og nr. 2) og Bydel St. Hanshaugen (nr. 9–17 og nr. 10.) og starter ved Gråbeinsletta foran Sagene kirke ved krysset Dannevigsveien/Kristiansands gate/Stockfleths gate. Den fortsetter over rundkjøringen hvor man krysser Uelands gate og videre bort til krysset Kirkeveien/Griffenfeldts gate, hvor Kierschows gate går over til å hete Geitmyrsveien.

Kierschows gate fikk sitt navn i 1879 etter biskop og tidligere prest i Gamle Aker kirke, Peter Christian Hersleb Kierschow (1786–1866). Nummer 1, 3 og 5 er tre store bevaringsverdige murgårder som ble bygget i perioden ca.1870-1900. Nummer 9 er et bevaringsverdig løkkehus fra 1869. På samme side av gaten som løkkehuset, ligger Geitmyra skolehage som ble etablert i 1909. Skolehagen har nummer 17.
Langs den andre siden av gaten for skolehagen ligger Nordre gravlund som har nummer 10. 

Kierschows gate blir trafikkert av busslinje 20 og 37.

## Referanser


## Litteratur
*
Neuquén (elv)

**Neuquén** er en stor elv nordvest i Patagonia i Argentina. Den har sine kilder sør for fjellet Volcán Domuyo (4&nbsp;709 moh.) helt nordvest i provinsen Neuquén på om lag 2&nbsp;300 moh. høyde, og renner sørøstover mens den får tilsig fra flere sideelver, som Trocomán, Reñi Leuvü, Agrio, Nahueve, Varvarco og Agrio. Den renner sammen med den sterkt utbygde elva Limay og danner elva Negro nær byen Neuquén. Neuquén er om lag 400 km lang og har et nedbørfelt på 50&nbsp;774 km².

Det store Cerros Colorados-komplekset i elva produserer en betydelig andel av landets vannkraft. Den store, oppdemmede innsjøen *Embalse Cerros Colorados* ligger ikke så langt ovenfor Neuquén by, og er Argentinas største kunstige innsjø.

## Kilder
* medioambiente.gov.ar — Hydrological basins of Argentina.
* mecon.gov.ar — Provincial Economic Overview, Neuquén, August 2005.

## Eksterne lenker
*
Sin

**Sin** og **sin** kan bety:

* **Sin** &ndash; det semittiske navnet på måneguden Nanna-Suen fra mesopotamisk og sumerisk mytologi.
* **[[Sin (navn)|Sin]]** &ndash; et vanlig koreansk etternavn.
* Sinus (forkortet **sin**), en trigonometrisk funksjon.
Fyrstinnen av Asturias’ pris for kunst

**Fyrstinnen av Asturias' pris for kunst** (spansk: *Premio Princesa de Asturias de las Artes*) er en pris, som siden 1981 årlig tildeles for kunstnerisk virke. Den er en del av en Fyrstinnen av Asturias-prisene. Prisen deles ut årlig i Oviedo.

Prisen ble etablert i 1981 av Fundación Princesa de Asturias og har navn etter tittelen til Spanias kronprinsesse. Den var først kjent som Fyrsten av Asturias-prisen, men etter at Felipe i 2014 ble konge og datteren Leonor ble kronprinsesse med tittelen fyrstinne av Asturias, skiftet navnet til Fyrstinnen av Asturias-prisen. Stiftelsen endret samtidig navn til Fundación Princesa de Asturias.

Prisen består av en skulptur laget av kunstneren Joan Miró og et pengebeløp på  euro.

## Mottagere av Fyrstinnen av Asturias' pris for kunst

## Referanser


## Eksterne lenker
* Prince of Asturias Awards Laureates for the Arts, oversikt over mottagere fra Fundación Príncipe de Asturias
Steinfjellbakken

**Steinfjellbakken** er en skihoppanlegg i Steinkjer kommune i Trøndelag. Anlegget ligger på nordsiden av Steinfjellet i Sprova, og består av fem hoppbakker med størrelse K90 (HS100), K50, K35, K25 og K18. K90-bakken brukes blant annet til norgescuprenn, og var arena for NM normalbakke i 1979, 1987, 2001 og 2011. Steinfjellbakken er eid av Sprova IL.

Bakkerekorden i K90-bakken er 105,5 meter, satt av Sigmund Hagehaugen i norgescupen 29. januar 2010. Anders Bardal falt på 111,5 meter under lag-NM 27. mars 2011.

## NM, spesielt hopp
### Menn

### Kvinner

## Kilder
*Skisprungschanzen-Archiv: Sprova
*Idrettsanlegg.no: Steinfjellbakken (K90)

## Andre eksterne lenker
*Steinkjerleksikonet: Været stoppet ikke kongen
Tapio Wirkkala

**Tapio Veli Ilmari Wirkkala** (født 2. juni 1915 i Hangö, død 19. mai 1985 i Helsingfors) var en finsk formgiver og billedhugger, bror til kunsthåndverkeren Tauno Wirkkala, gift med kunsthåndverkeren Rut Bryk, far til formgiveren Sami (Sampsa) Tuomas Wirkkala og kunstneren Maaria Piritta Wirkkala.

## Utdanning
Han ble utdannet ved Taideteollinen keskuskoulu/Konstindustriella läroverket i Helsingfors som billedhugger. Derfra gikk han ut i 1936.

## Arbeid
Han er aller mest kjent for glassarbeidet sitt, mest for finske Iittala, men også for Venini i Venezia, Italia.

I 1946 vant han førstepremien i en konkurranse Iittala hadde lyst ut i dekorativ glassformgiving. Iittala ansatte han som formgiver med en gang, og han skulle fortsette å arbeide for de helt frem til han døde i 1985. En tid (fra 1951 til 1954) var han også kunstnerisk leder ved Iittala. Han formga både bruksglass og kunstglass for verket. Av bruksglassene hans kan en nevne *Ultima Thule* som han laget for flyselskapet Finnair i 1967, men som raskt ble satt i vanlig produksjon og som fremdeles blir laget og solgt i store mengder. Andre drikkeglass som fremdeles er i produksjon hos Iittala er *Tapio* og *Gaissa*. 

I 1951 ble han premiert for blant annet *Kantarelli*-vasene på Triennalen i Milano. Kantarelliserien ble nærmest et symbol på finsk formgiving på 1950-tallet. I 1951 ble også et skulpturelt fat i fly-kryssfiner han hadde laget utropt som 'Årets vakreste objekt' (eng: *The most beautiful object of the year*) av *House Beautiful* i USA. Sammen med Lunningprisen han fikk samse år ble dette hans internasjonale gjennombrudd. Fra da av og hele livet ut var han et av de store internasjonale formgivernavnene. Han ble verdenskjent for sine drikkeglass, bestikk, serviser, prydgjenstander og mye mer. 

Han formga også møbler, porselen, smykker, tekstiler og mye annet. Favorittmaleriene er glass og porselen. I tillegg var han arkitekt for mange utstillinger og han lagde skulpturer og store utsmykkinger. Mange av hans arbeider er inspirert av naturen i Lappland. Blant annet viser vodkaflasken Finlandia, som han designet i 1969, hvordan han var inspirert av is og vinterlandskap. Wirkkala vant en rekke internasjonale priser.

## Utvalgte priser og utmerkelser
* Priser ved Triennalen i Milano i 1954,1954,1960 og 1963
* Priser ved festivalen i Faenze Italia i 1963, 1966, 1967, 1969 og 1973
* 1951 Lunningprisen
* 1957 Verdensutstillingen i Brussel
* 1963 The Golden Obelisk, Domus Italia 
* 1964 Honorary Royal Designer of Industry, London, England
* 1968 Suomen kulttuurirahasto
* 1971 Royal College of Arts, doctor honoris causa, London England 
* 1980 TEOSTO 
* 1980 Prins Eugen-medaljen, Sverige

## Referanser


## Eksterne lenker
* 
* 
* Design addict
* Scandinavian Design.com
* Architonic.com 
* Virtual Finland
Ancient

**Ancient** er et norsk black metal-band fra Bergen, startet i 1992.

## Medlemmer

## Diskografi
**Eerily Howling Winds* (Demo, 1993)  
**Det Glemte Riket* (EP, 1994)
**[[Svartalvheim (album)|Svartalvheim]]* (Studioalbum, 1994)
**Trolltaar* (EP, 1995)
**[[The Cainian Chronicle]]* (Studioalbum, 1996) 
**[[Mad Grandiose Bloodfiends]]* (Studioalbum, 1997) 
**[[Det Glemte Riket]]* (Samlealbum, 1999) 
**[[The Halls of Eternity]]* (Studioalbum, 1999) 
**[[True Kings of Norway]]* (Split album, 2000)
**God Loves The Dead* (EP, 2001) 
**[[Proxima Centauri (Ancient-album)|Proxima Centauri]]* (Studioalbum, 2001)  
**[[Night Visit]]* (Studioalbum, 2004)
**[[Eerily Howling Winds - The Antediluvian Tapes]]* (Samlealbum, 2005)
**[[Back To The Land Of The Dead]]* (Studioalbum, 2001)

## Eksterne lenker
* 
* 
*
Telemarksbakken

**Telemarksbakken** var en hoppbakke i Skien i Telemark. Den hadde K-punkt 93 meter og var arena for NM normalbakke i 1988. Bakkerekorden var 98 meter, satt av Håvard Lie 25. januar 1997 og Wilhelm Brenna 24. januar 1999, begge i norgescupen. Bakken lå på nordøstsiden av Rugtvedtkollen i bydelen Klyve, ikke langt fra kommunegrensa til Porsgrunn. Telemarksbakken lå like nord for hoppbakken Rugtvedtkollen, som var NM-arena i 1952 og som i modernisert utgave fremdeles eksisterer.

Alt i 1958 var det planer om en, etter datidens målestokk, storbakke i Skien. Hegnabakken i Bjørkedalen skulle være en 100-metersbakke, men bakken ble aldri bygd. Først på 1980-tallet ble det alvor av å bygge en større hoppbakke i Skien. Telemarksbakken ble bygd i 1986 og prøvehoppet året etter. Etter NM i 1988, der langrennsøvelsene måtte flyttes til Vang på grunn av snømangel og sterk vind gjorde at spesialhopprennet i Telemarksbakken måtte utsettes, var bakken i bruk bare fram til 1999.

I 2004 ble det bestemt at hoppbakken skulle rives, men sommeren 2013 sto stillaset og dommertårnet fremdeles, forfalt og i svært dårlig stand. Nytt vedtak om riving av bakken ble gjort i 2015.

## NM, spesielt hopp

## Referanser


## Eksterne lenker
* Skisprungschanzen-Archiv: Skien (Telemarksbakken)
* Idrettsanlegg.no: Rugtvedtkollen - Telemarksbakken K 90
Judith Sheindlin

**Judith Susan Sheindlin** (født **Blum** 21. oktober 1942 i Brooklyn i New York) bedre kjent som Judge Judy, er en amerikansk advokat, dommer, TV-personlighet og forfatter. 

## Oppvekst, utdanning og arbeid
Sheindlin ble født Judith Blum i Brooklyn i New York til jødiske foreldre; Murray Blum og Ethel Blum. Sheindlin beskrev sin far, som var tannlege, som «the greatest thing since sliced bread», og hennes mor som «a meat-and-potatoes kind of gal». 

Sheindlin gikk på James Madison High School i Brooklyn før hun begynte på American University i Washington D.C. Hun bestemte seg for å studere juss og begynte på Washington College of Law hvor hun var eneste kvinnelige student i en klasse på 126 elever. Hun fullførte jusstudiene ved New York Law School i 1965. 

Etter å ha fullført jusstudiene arbeidet hun som advokat for et firma. Etter å ha vært ansatt i to år ble hun misfornøyd med arbeidssituasjonen og sa opp for å være hjemme med sine to barn. En kort stund senere søkte hun på en jobb som påtalemyndighet i familieretten. Sheindlin jobbet hovedsakelig med barnemishandling. I 1976 ble Sheindlin utnevnt som dommer av ordfører Mayor Ed Koch som ble imponert over hennes holdning i rettssakene, hovedsakelig hennes nulltoleranse for sladder og tøys. Hun jobbet først i vanlig strafferett, og fire år senere ble hun forfremmet til hoveddommer i familieretten i Manhattan. 
 
I februar 1993 publiserte Los Angeles Times en artikkel om henne på bakgrunn av hennes talent og hennes ønske om å gjøre rettssalen til et sted for rettferdighet og avgjørelser som ville komme flest mennesker til gode. Etter å ha opptrådt på TV-programmet 60 Minutes fikk hun internasjonal anerkjennelse. Dette førte til publikasjonen av hennes første bok *Don't Pee on My Leg and Tell Me It's Raining* som ble utgitt i 1996.

## Judge Judy

Etter å ha gått av som dommer i 1996 startet hun sin egen TV-serie basert på filmopptak av de ulike sakene som blir presentert i retten. TV-programmet ble en stor suksess og har anslagsvis ti millioner seere per sending bare i USA. Judge Judy går på CBS. Sheindlin fikk en stjerne på Hollywood Walk of Fame i februar 2006, takket være programserien.

## Ekteskap og familie
Sheindlin giftet seg med Ronald Levy, også en aktor, i 1964, sammen fikk de to barn. De ble skilt i 1976. 
I 1977 giftet hun seg med nåværende ektemann Jerry Sheindlin. De ble separert i 1990, ifølge Sheindlin på grunn av stresset hun opplevde da faren som hun stod veldig nær døde, men fant tilbake til hverandre i 1991. Sammen har de tre barn samt elleve barnebarn.

## Bibliografi
* 1996: *Don't Pee on My Leg and Tell Me It's Raining*, Harper Collins ISBN 0060927941
* 1999: *Beauty Fades, Dumb is Forever*, Harper Paperbacks ISBN 006092991X
* 2000: *Keep It Simple, Stupid: You're Smarter Than You Look*, Cliff Street Books ISBN 0060195460
* 2000: *Win or Lose by How You Choose*, Harper Collins ISBN 0060287802
* 2001: *You're Smarter Than You Look: Uncomplicating Relationships in Complicated Times*, Harper Paperbacks ISBN 0060953764

## Referanser


## Eksterne lenker
* 
*
Bloodthorn

**Bloodthorn** er et norsk black- og death metal-band fra Trondheim.

Bloodthorn har spilt ved flere festivaler som Inferno, Wacken Open Air 2006, Hole in the Sky 2007

## Medlemmer

## Diskografi
* *Natteskyggen* (Demo, 1996)
* *[[In the Shadow of Your Black Wings]]* (Studioalbum, 1997) 
* *[[WAR Vol. I]]* (Split album, 1998)
* *[[Onwards into Battle]]* (Studioalbum, 1999)
* *[[Under the Reign of Terror]]* (Studioalbum, 2001)
* *[[Genocide (Bloodthorn-album)|Genocide]]* (Studioalbum, 2006) 

## Eksterne lenker
* 
*
Rugtvedtkollen

**Rugtvedtkollen** er et skihoppanlegg i bydelen Klyve i Skien i Telemark. Anlegget ligger på østsiden av åsen med samme navn, og består fem hoppbakker med størrelse K62, K40, K30, K16 og K10. Den største bakken ble brukt under NM i hopp i 1952 og hadde også renn i den norske hoppuka i årene 1963-1966. Anlegget er eid av IF Pors.

## Historie
Hoppbakken i Rugtvedtkollen ble opparbeidet i 1919 og tatt i bruk året etter. Andreas Nilsen vant det første rennet med hopp på 33,5 og 32,5 meter. De neste årene ble bakken stadig utbygd og forbedret, og i 1934 var bakkerekorden 52 meter. Under 2. verdenskrig, da det ikke var offisielle idrettskonkurranser, forfalt bakken, men den ble satt i stand igjen og utbygd etter at freden kom. Ca. 20 000 tilskuere overvar det spesielle hopprennet under NM 1952, som ble vunnet av Arnfinn Bergmann. I 1955 var bakkens K-punkt 61 meter. I rennet i den norske hoppuka 21. mars 1963 satte Toralf Engan bakkerekord med 69 meter. IF Pors arrangerte junior-NM på ski 1965, med hopprenn i Rugtvedtkollen. Til mesterskapet ble det bygd en ny, mindre hoppbakke til bruk under kombinerthopprennet. Jon Hasslan forbedret bakkerekorden i den største bakken til 73 meter 25. februar 1973.

Rugtvedtkollen ligger like sør for den nå nedlagte Telemarksbakken, som var arena for NM normalbakke i 1988. Rundt 1990 ble den største bakken i Rugtvedtkollen bygd noe ned. Etter denne ombyggingen er bakkerekorden i K62-bakken 67,5 meter, satt av Preben Fjære Brynemo.

## Viktige renn
### Internasjonale renn

### NM, spesielt hopp

## Referanser


## Eksterne lenker
*Idrettsanlegg.no: Rugtvedtkollen K62
Makijivka

**Makijivka** (ukrainsk: Макіївка; russisk: Макеевка – *Makejevka*) er en by i Donetsk oblast i det østlige Ukraina. Byen har  innbyggere (2004), og er et viktig sentrum for stålindustri og kullgruvedrift. Byen er den første umiddelbart nordøst for Donetsk.

Byens historie strekker seg tilbake til det syttende århundre. Mot slutten av 1800-tallet ble den sammenslått til en større by (hvori inngikk småstedene Jasynivka, Nisjhna Krynka, Semljanki, Makijivka und Sjtsjekhlov). Fra 1899 og til 1931 het den **Dmitrijevsk**; i 1899 etablerte den lokale godseieren grev Ilovaijski en bosetting for metallurgiske arbeidere her, og oppkalte den etter sin sønn, Dmitrij Ilovajski. Det nåværende navn er en oppkalling etter en kosakkanfører. 

## Referanser


## Eksterne lenker
* 
* Veikart. Макеевка ligger i rute з-6
Horlivka

**Horlivka** (ukrainsk: Горлівка; russisk: Горловка – *Gorlovka*) er en by i Donetsk oblast i det østlige Ukraina. Byen har  innbyggere (2004), og ligger 47 kilometer nord for Donetsk.

Horlivka er et sentrum for kullgruvedrift og kjemisk industri. De senere årene har flere av kullgruvene stengt, noe som gjør at byen har synkende innbyggertall.

Elven Bakhmutka har sitt utspring nord i byen.

## Historie
Horlivka ble grunnlagt i 1779, og fikk i 1868 sitt nåværende navn, ved oppkalling etter den russiske Geolog Petro Gorlov. Det var i hans virke for kullindustrien i området at denne arbeiderbosettingen vokste frem.

Under den russiske revolusjon i 1905 fant det sted en væpnet oppstand her. 

Horlivka hadde i kullgruvetidens glansdager en befolkning på over 400&nbsp;000. 

Under den tyske retretten mot slutten av annen verdenskrig ble byen satt  i brann av tyskerne. Etterpå ble det av sovjeterne etablert to krigsfangeleirer for tyskere i byen: *242* (i byens nordlige utkant) og *472* . Det fantes også eget sykehus for de sykeste fangene: *1242* og *6027*.

ДК пр. Ленина 1. г. Горловка.jpg|Kulturhuset i Horlivka
Horlivka-Ukraine-map.png|Kart over Ukraina med Horlivka markert i rødt.
Пам'ятник_Горлову_П._М,_засновнику_м._Горлівка.jpg|Gorlovmonumentet i Horlivka

## Befolkning

Kilde:



## Referanser


## Eksterne lenker
* 
* Gorlovka-portal
* Gorlovka Vedi
* video
* Yellow Pages of Horlivka
* Things to do in Horlivka
Antisyklogenese

**Antisyklogenese** er utviklingen eller forsterkningen av antisyklonsk sirkulasjon i atmosfæren. Det er det motsette av antisyklolyse og er en motpart til syklogenese.  Antisykloner blir ofte kalt høytrykk. Høytrykksområde oppstår på grunn av nedoverrettede bevegelser i troposfæren, atmosfærelaget der været oppstår. Området med sterkest antisyklongenese finner en gjerne i øvre deler av troposfæren på vestsiden av tråg. På et værkart kan en se disse områdene som vind som konvergerer, òg kalt konfluens, eller konvergerende høydelinjer nær 500&nbsp;hPa flaten. På værkart er høytrykk markert med en H på norsk, og som isobarene med høyeste verdi.

## Se også
* Syklogenese
* Antisyklonsk storm

## Referanser
Shimano

**Shimano** er et japansk konsern, etablert i 1921, som utvikler, produserer og selger sykkeldeler, fiskeutstyr, snowboardutstyr, tøy og sko for bruk innen sport.

Shimano er en dominerende aktør innen sykkelbransjen. Estimat på markedsandel varierer mellom 50 og 70 % av verdensmarkedet for komponenter for sykler. 

Shimanos hovedkvarter er i Sakai i Japan, og konsernet har 32 konsoliderte og 11 ukonsoliderte datterselskap rundt om i verden. Hovedfabrikkene er i Kunshan i Folkerepublikken Kina, Malaysia, og i Singapore. 

## Produkter
Shimano leverer idag komponenter for sykler til sluttbrukere og rammeprodusenter, deriblant girsystem med skiftere og girmekanismer deriblant kjedegir og navgir, bremsesystem med bremsehendler og bremser, frikranser, tannhjul og kjeder, pedaler, og hjulsett. Det produseres utstyr for landeveissykler, terrengsykler, bysykler og andre sykler.

Videre er Shimano en stor produsent av fiskeutstyr.

Shimano produserte golfutstyr frem til 2005.

## Finansielle data
Pr. 2008 er omsetningen på nærmere 15 milliarder kroner og sykkelutstyr står for ca. 75 % av dette. Videre står fiskeutstyr for 23 % av inntektene og snowboard og annet utstyr står for resten. 41 % av inntektene er fra Europa og 17 % fra Nord-Amerika. 

Til sammenligning omsetter det nest største selskapet i sykkelbransjen, taiwanske Giant Manufacturing, for ca. 4 milliarder kroner. I motsetning til Shimano er Giant en typisk «sykkelprodusent», det vil si det produserer sykkelrammer og bygger dette til komplette sykler med utstyr fra blant annet Shimano.

Salg for første halvår av 2009 var 7.3 mrd. NOK og nettoinntekt på 677 mill. NOK. Innen sykkeldivisjonen var salg i samme periode 5.7 mrd. NOK

## Se også
*SRAM Corporation
*Hayes Brake
*Rohloff AG
*Mavic

## Referanser


## Eksterne lenker
*
Rossby deformasjonsradius

**Rossby deformasjonsradius** er en lengdeskala i meteorologi og fysisk oseanografi der rotasjonseffekter blir like viktige som oppdrift og tyngdebølger under utviklingen til en strøm rundt en forstyrrelse. 

For et barotropt hav: 
: L_{R} \equiv \frac{(gD)^{1/2}}{f_{0}}, der \,g er tyngdekraften, \,D er vanndybden og \,f_{o} er coriolisparameteren ved en viss breddegrad. 

For barokline strømmer: 
: L_{R} \equiv \frac{NH}{f_{0}}, der \,N er Brunt-Väisälä-frekvensen og \,H er skalahøyden.

Den tilknyttede dimensjonsløse parameteren er rossbytallet. Begge er kalt opp etter Carl-Gustaf Rossby.
Zjelju Zjelev

**Zjelju Mitev Zjelev** (bulgarsk: , født 3. mars 1935 i Veselinovo i Bulgaria, død 30. januar 2015 i Sofia) var en bulgarsk politiker. Han var Bulgarias president fra 1. august 1990 til 22. januar 1997, men stilte ikke som kandidat ved valget i 1996, da hans parti SDS ved det valget hadde Petar Stojanov som sin kandidat.

Zjelev studerte filosofi på Universitetet i Sofia og tok eksamen der i 1958. I 1974 tok han doktorgraden i filosofi. Han var medlem  av Bulgarias kommunistparti, men ble ekskludert i 1965 og måtte gå uten arbeid i seks år.

I 1982 gav han ut boka *Fascisme*. Tre uker etter utgivelsen ble den forbudt og fjernet fra bokhandlere og biblioteker da den pekte på likheter mellom det fascistiske diktaturet og det sosialistiske regimet.

## Politisk aktivitet
Han var med da «Klubben for støtte til glasnost og gjenoppbygging» ble etablert i 1989 og ble deretter formann i det koordinerende rådet til den antikommunistiske «Unionen av demokratiske krefter». I det sjuende valget til nasjonalforsamling ble han valgt inn i Bulgarias parlament, som valgte ham til president. Han var kompromisskandidaten som de ulike fraksjoner kunne støtte da sosialisten Petar Mladenov ble tvunget til å gå av.

Etter 1996 fortsatte han med politikk, men i mindre målestokk. Han ble æresformann i Den liberale demokratiske unionen og i Den Liberale Internasjonale. I 1997 ble han president for en stiftelse oppkalt etter ham. Han tok også initiativ til og ble president for Balkans politiske klubb, en forening av tidligere politiske ledere i Sørøst-Europa.

## Bibliografi
**Fascisme* 1982
**Is the West doing enough for Eastern Europe?* 1994

## Referanser


## Kilder
*Hvem Hva Hvor 1992 side 142
Trykkoordinater

**Trykkoordinater** er et koordinatsystem der lufttrykket blir brukt som vertikal koordinat i stedet for høyde eller geopotensiell høyde. Omformingen fra (x,y,z) til (x,y,p) er nyttig siden storskala atmosfæriske luftbevegelser er hydrostatiske og at det dermed er et entydig og særs enkelt forhold mellom trykk og høyde. I tillegg vil flater med konstant trykk være så flate at den horisontale fordelingen av vind og temperatur er omtrent den samme på en konstant trykkflate som på en konstant høydeflate.

I trykkoordinatsystemet er ikke den horisontale og den vertikale vindkomponenten ortogonale. Den vertikale vindkomponenten kan skrives som:

:\omega\,\! \equiv \frac{dp}{dt}

\omega\,\! har ofte enheten hPa per dag. Merk at når \omega\,\! er positiv svarer dette til synkende bevegelse, og negative verdier svarer til stigende bevegelse.

Det kan vises at

:\omega\,\! \simeq - \rho\,\! g_0 w = - w \frac{p}{H}

der H er skalahøyden, \rho er tettheten og g er tyngdeakselerasjonen.

:H = \frac{p}{\rho_0\,\! g_0 }

## Kilder
*
Arkeologiåret 2006

**Arkeologiåret 2006** er en oversikt over blant annet utgravninger, fødte og avdøde personer med tilknytning til arkeologi i 2006.

## Utforskninger
*De brølende løvers grav (den eldste etruskiske grav som er funnet).
*Mergeleva-ryggen.

## Utgravninger
*Graven KV63 i Kongenes dal, nær Luxor, Egypt.
*Gravsted for kjæledyr fra førinkatid datert til Chiribaya-kulturen blir funnet sør for Lima, Peru.
*Gravstedkompleks fra førinkatiden datert til mellomsicankulturen oppdages under Huaca Loro-pyramiden i Peru; 12 tumi-seremonikniver blir funnet.
*Deler av Timișoara-fortet i Romania.

## Publikasjoner
* Steve Burrow – *The Tomb-builders in Wales 4000–3000 BC* 
* Andrea Carandini – *Remo e Romolo: Dai rioni dei Quiriti alla città dei Romani (775/750 – 700/675 a.C. circa)*  og *La leggenda di Roma* 
* Gwyn Davies – *Roman Siege Works* 
* Jürg Eggler og Othmar Keel – *Corpus der Siegel-Amulette aus Jordanien: vom Neolithikum bis zur Perserzeit* 
* Lars Fogelin – *Archaeology of Early Buddhism* 
* Matthew Johnson – *Ideas of Landscape* 
* Chris Stringer – *Homo Britannicus: the Incredible Story of Human Life in Britain* 
* K925 – the Valley of the Kings, near Luxor, Egypt

## Funn
*Juli – Faddan More Psalter er fragmenter av en bønnebok funnet i en myr i Irland, hvor den har vært begravd omtrent 1200 år.
* Desember –
** Little Horwood depotfunn fra jernalderen med gullstater fra Buckinghamshire, England.
** River Boyne-skipsvrak fra 1530-årene funnet utenfor Drogheda i Irland.
*Et vrak av en innlandsfarkost fra senmiddelalderen blir funnet utenfor Domkirkeodden i Hamar.

## Priser
* Juni – Barry Cunliffe blir adlet.
*Maria C. Shaw og Joseph W. Shaw mottar Gullmedalje for fremragende innsats innen arkeologi av Archaeological Institute of America (AIA).

## Andre hendelser
*Kharosti-rullene, den eldste samlingen av buddhistiske manuskripter, karbondateres av Australian Nuclear Science and Technology Organisation (ANSTO). Gruppen bekrefter den opprinnelige dateringen av de eldste manuskriptene til 130–250 e.Kr. og Schøyen-manuskriptene til mellom det 1. og 5. århundre e.Kr.
*30-årsjubileum for grunnleggelsen av det moderne Korean Archaeological Society.

## Dødsfall
* 5. januar – Petter Dyrkorn, norsk bibliotekar og amatørarkeolog (født 1921) 
* 4. april – Mary Boyce, indiskfødt britisk zoroastrismeforsker og iranolog (født 1920)
* 20. april – Xavier Dupré Raventós, spansk arkeolog (født 1956)
* 6. juni – Leslie Alcock, britisk arkeolog (født 1925)
* 29. juli – Gino Vinicio Gentili, italiensk arkeolog (født 1914)
* 2. oktober – Asbjørn Herteig, norsk arkeolog (Bryggen i Bergen) (født 1919)
* 9. oktober – Sedat Alp, tyrkisk arkeolog (født 1913)
* 1. desember – Bruce Trigger, canadisk arkeolog og professor ved McGill University (født 1937)

## Referanser
Aage Wallencrona Wallin

**Aage Wallencrona Wallin** (født 2. juni 1965) er en norsk adjunkt og tidligere norgesmester i boksing.

## Musikk
Sønn av den kjente fiolinisten Aage Wallin (1914 – 1996). og Annelise Wallin, klaverpedagog og pianist.  Han spilte fiolin fra han var 2 ½ år til han ble 12 år. Han opptrådte første gang i fjernsyn 3 år gammel, og to ganger som 5-åring hos Erik Bye. Han studerte senere obo hos Brynjar Hoff og Bjarne Lian i Oslo, samt hos Klas Sjöblom og prof. Ole Henrik Dahl i København. Han var medlem av Byens Blæserkvintet, København i en årrekke.

## Idrett
Wallin var aktiv bokser og norgesmester i årene 1980 – 1985. Han bokset mange internasjonale turneringer og landskamper for så vel Norge som Danmark. Wallin er utdannet fra Norges idrettshøgskole (1989) og Danmarks Højskole for Legemsøvelser (Institut for Idræt) (1994) og har Spes. Ped. fra Universitetet i Oslo. Han er også utdannet ved Menighetsfakultetet i Oslo. I 1994 var han med på å starte Idrætsskolen for Udviklingshæmmede i København. 

## Referanser
2. «Idrettshelter i Groruddalen», E. Berg/V. Benjaminsen/A. Thoresen 2022 ISBN 978-82-693105-0-4
Sergio Asenjo

**Sergio Asenjo Andrés** (født 28. juni 1989) er en spanske fotballspiller som fra den 1. september 2023 er klubbløs.

## Referanser


## Eksterne lenker
* 
*
Xihoumenbroen

**Xihoumen-broen** er en hengebro for Kinas riksvei 329 bygd ved øygruppen Zhoushan (provinsen Zhejiang), den største offshore øygruppe i Folkerepublikken Kina. Den ble ferdig noen måneder før planlagt tid i desember 2007 

Den 513&nbsp;kilometer lange broforbindelsen har en 2,6&nbsp;kilometer lang hovedbro med et spenn på 1&nbsp;650&nbsp;meter. Da den åpnet var der bare én bro med en lengre spennvidde, Akashi-Kaikyo-broen i Japan. Men det er atskillig andre broer under planlegging eller under konstruksjon, som også vil bli lengre.

Konstruksjonen begynte i 2005, og den første trafikk krysset broen den 16. desember 2007.

Byggekostnadene endte på ca. 2,48&nbsp;milliarder yuan.

Xihoumen-broen forbinder øyene Jintang og Cezi.  En annen planlagt bro, den 27 kilometer lange Jintangbroen, vil knytte sammen øya Jintang og bydistriktet Zhenhai i byprefekturet Ningbo. De to broene er annen fase av et kjempeprosjekt påbegynt i 1999 som vil knytte Zhoushanøyene med fastlandet med fem broer. Konstruksjonen av de tre andre broen er ferdig.

## Referanser


## Eksterne lenker
* Xihoumen bridge images and location at Google Earth
*  
* diagrams and artist's depiction
* official announcement in ''People's Daily''
Vindö 40

**Vindö 40** er en klassisk seilbåt produsert fra 1971 til 1982. Det ble produsert ca. 650 båter ved Nötesunds varv på Orust.
Tussokgress

**Tussokgress** (*Poa flabellata*, også *Parodiochloa flabellata*, *Festuca flabellata*, *Dactylis caespitosa*, *D. coespitosa*, engelsk *Tussac Grass*) er en gressart hjemmehørende i det sørlige Sør-Amerika og på øyer i Sør-Atlanteren, blant annet Falklandsøyene og Sør-Georgia.

Den vokser i tette klumper på fuktige kystområder og med en høyde på to meter eller mer kan den være svært dominerende i landskapet.

## Eksterne lenker
*
Skarbakkene

**Skarbakkene** er et skihoppanlegg ved Molde i Møre og Romsdal. Anlegget ligger på Skaret, like over grensa til Fræna kommune, og består av seks hoppbakker med størrelse K90 (HS100), K53, K35, K25, K15 og K10. Den største av bakkene var arena for NM normalbakke i 1992 og 2007.

Bakkerekorden i K90-bakken er 104,5 meter, satt av Johan Remen Evensen i norgescupen 1. mars 2008.

Popgruppa Di Derres sang *90-metersbakken* er inspirert av en hoppbakke i Molde. Det er imidlertid ikke K90-bakken i Skaret, men en mindre bakke i hoppanlegget Mølleråsen, like ved Molde sentrum.

## Historie
Moldes største og viktigste hoppbakke var lenge Moldeheibakken, der hopprennet i hovedlandsrennet (NM) 1935 ble holdt. Etter 2. verdenskrig ble Moldeheibakken for liten til større renn, og lå dessuten for langt unna selve byen. En mindre treningsbakke ble åpnet i Mølleråsen i 1947, og det anlegget er senere blitt utvidet med flere bakker. Rundt 1960 ble det foreslått å bygge en K70-bakke i Mølleråsen, og noen år senere kom forslag om å bygge storbakke på Nonsmyra i Molde, men ingen av planene ble satt ut i livet.

I stedet inngikk blant annet Molde, Fræna og Eide kommuner et samarbeid om å bygge et større hoppanlegg på Skaret. Kommunene, idrettslag og andre bidagsyterer etablerte andelslaget Skarbakkene A/L, som sto for byggingen av anlegget. 70-metersbakken i Skaret ble innviet i mars 1969, og Ingolf Mork satte den første bakkerekorden med 59,5 meter. På slutten av 1970-tallet var den største bakken blitt 80-metersbakke. Ved den siste utbyggingen er anlegget pr dd godkjent med K-punkt 90 og HS-100.

## Norgesmesterskap, spesielt hopp
### Menn

### Kvinner

## Kilder
*Skisprungschanzen-Archiv: Molde (Skarbakken)
*Olav Arild Abrahamsen: *[http://www.nb.no/utlevering/nb/f1b30c45f7ecfe02c27b190a71021140#&struct=DIV4 M.O.I. - 100 år for idrett og friluftsliv]*. M.O.I. 1991. ISBN 82-90393-42-3, s. 105, 135-136, 139 (digitalisert av Nasjonalbiblioteket)
*Idrettsanlegg.no: Skarbakkane K90
Arkeologiåret 1912

**Arkeologiåret 1912** er en oversikt over blant annet utgravninger, fødte og avdøde personer med tilknytning til arkeologi i 1912.

## Utgravninger
* Prosjektet som skal grave ut og restaurere oldtidstemplene i Sanchi, begynner under ledelse av John Marshall (fortsetter til 1919)
* Utgravninger i Viroconium (Wroxeter) i England begynner (fortsetter til 1914).
* Utgravninger i Uruk av Deutsche Orient-Gesellschaft begynner (fortsetter til 1913).
* T. E. Lawrence og Leonard Woolley arbeider med utgravninger av den hettittiske byen Karkemisj (fortsetter til 1914).

## Funn
*Piltdownmennesket (som viste seg å være en forfalskning i 1953).
*Cheapside depotfunn med smykker fra det tidlige 1600-tallet fra City of London.
*6. desember – Byste av Nefertiti i Tell el-Amarna, Egypt av en gruppe tyske arkeologer.

## Publikasjoner
* Aleš Hrdlička – *Early Man in South America*.
* Nils Åberg – *Studier öfver den yngre stenåldern i Norden och Västeuropa*

## Fødsler
*8. juni – Don Crabtree, amerikansk eksperimentell arkeolog (død 1980)
*22. august – Edith Porada, østerrikskfødt amerikansk kunsthistoriker og arkeolog (død 1994)
*Jean Boisselier, fransk arkeolog som hovedsakelig beskjeftiget seg med Sørøst-Asia (død 1996)
*Danielle Bonneau, fransk papyrolog (død 1992)

## Dødsfall
*11. januar – Francesco Rossi, italiensk egyptolog (født 1827)
*15. juni – Eugène Beauvois, fransk arkeolog og historiker (født 1835)

## Referanser
Operasjon Ungdommens Vår

**Operasjon Spring of Youth** var benevnelsen på en væpnet aksjon hvor israelske spesialstyrker angrep og drepte en rekke personer tilknyttet PLO i Beirut og Sidon i Libanon. Operasjonen var en del av «Operasjon Guds vrede» og fant sted om kvelden 9. april 1973 og tidlig på morgenen dagen etterpå. De israelske spesialstyrkene hadde tre sentrale PLO-medlemmer som hovedmål.

Flere personer med tilknytning til PLO ble drept i aksjonen, blant annet de tre høytstående PLO-medlemmene som var målet for aksjonen (Muhammad Youssef al-Najjar (Abu Youssef), Kamal Adwan og Kamal Nasser). Alle tre ble overrasket og drept i hjemmene sine. Flere libanesiske sikkerhetsfolk og sivile ble også drept. Israelerne mistet to av sine egne i aksjonen. 

Det var 16 israelske kommandosoldater som utførte aksjonen, blant dem Ehud Barak. Komandosoldatene tok seg inn i Libanon via sjøveien i gummibåter. Mossad-agenter stod klare på stranda og kjørte dem til de aktuelle stedene. Flere av soldatene var utkledd som kvinner (blant annet Ehud Barak), dette for å gjøre det vanskeligere å bli avslørt. 
Det hersker usikkerhet om hvor mange som ble drept i aksjonen. Tallene spriker fra 12 til 100.

Aksjonen ble fordømt av FNs sikkerhetsråd.

## Populærkultur
Aksjonen ble skildret i den amerikanske filmen «München» fra 2005.

## Se også
* Liste over kriger Israel har deltatt i

## Referanser
Nanna (andre betydninger)

**Nanna** er navnet på:
* Nanna, en nordisk gudinne
* Nanna-Suen, en mesopotamisk månegud
* Nanna (kvinnenavn)
Arkeologiåret 1913

**Arkeologiåret 1913** er en oversikt over blant annet utgravninger, fødte og avdøde personer med tilknytning til arkeologi i 1913.

## Utgravninger
* Utgravninger begynner i Sikem av et tysk team.

## Publikasjoner

* April – National Geographic Magazine er helt viet til oppdagelsene til Hiram Bingham III av Machu Picchu.
* E. Thurlow Leeds – *The Archaeology of the Anglo-Saxon Settlements*.

## Funn
*
## Priser
*
## Andre hendelser
* Alstadsteinen hentes inn til Universitetets Oldsaksamling.
* Det antas at Hackney depotet graves ned ca. 1913. Depotet blir funnet igjen i 2010.

## Fødsler
* 1. januar – Sedat Alp, tyrkisk arkeolog (død 2006)
* 6. februar – Mary Leakey, britisk arkeolog og antropolog (død 1996)
* 7. mars – Gordon Willey, arkeolog fra USA (død 2002)
* 21. mai – Leonard Cottrell, britisk forfatter, journalist og arkeolog (død 1974)
* 30. august – Merle Greene Robertson,  amerikansk arkeolog som laget tegningene som ble brukt til å finne ut av mayaskriften (død 2011)
* 17. november – Christiane Desroches Noblecourt, fransk egyptolog (død 2011)
* 29. november – Alexander Badawy, egyptisk egyptolog (død 1986)

## Dødsfall
*2. februar &ndash; Hans Hildebrand, svensk arkeolog, numismatiker, museumstilsatt og riksantikvar (født 1842)
*19. april &ndash; Hugo Winckler, tysk arkeolog og språkforsker (født 1863)
*28. mai &ndash; John Lubbock, engelsk arkeolog (født 1834)
*22. juli &ndash; Johann Jakob Bernoulli, sveitsisk arkeolog (født 1831)

## Referanser
Putuo (Zhoushan)

**Putuo** (kinesisk: 普陀区; pinyin: *Pǔtuó Qū*) er et bydistrikt i byprefekturet Zhoushan i provinsen Zhejiang i Folkerepublikken Kina. I 2002 talte det 320&nbsp;000 innbyggere.

Navnet er etter øya Putuo, der ett av Kinas hellige fjell, Putuo Shan, befinner seg. 

## Immateriell kulturarv
Den tradisjonelle treskipbyggekunsten på Putuo står, sammen med tilsvarende byggekunst i Xinghua 兴化市 i provinsen Jiangsu, på Folkerepublikken Kinas liste over immateriell kulturarv (nr. 920).

## Administrative enheter
Putuo består av tre subdistrikter, syv storkommuner og fire kommuner:

*Subdistriktet Shenjiamen 沈家门街道 
*Subdistriktet Donggang 东港街道 
*Subdistriktet Goushan 勾山街道 

*Storkommunen Liuheng 六横镇 
*Storkommunen Zhujiajian 朱家尖镇 
*Storkommunen Zhanmao 展茅镇 
*Storkommunen Taohua 桃花镇 
*Storkommunen Xiazhi 虾峙镇 
*Storkommunen Putuoshan 普陀山镇 
*Storkommunen Dongji 东极镇 

*Kommunen Baisha 白沙乡 
*Kommunen Dengbu 登步乡 
*Kommunen Fodu 佛渡乡 
*Kommunen Mayidao 蚂蚁岛乡

## Samferdsel
Kinas riksvei 329 har sitt endepunkt her. Den begynner i Hangzhou og fører østover via Shaoxing og Ningbo til Putuo.

## Eksterne lenker
* Lokalregjeringens sider
Prysor (elv)

**Prysor** (walisisk: *Afon Prysor*) er en elv i nord i gamle Merionethshire og sør i det moderne Gwynedd. Den er den største sideelven til Dwyryd, og munner ut i venstre bredd i tidevannsdelen nedstrøms Maentwrog. Den har sitt utspring i åsene øst for Trawsfynydd og renner forbi den sørlige enden av landsbyen for å komme inn i Llyn Trawsfynydd, et stort reservoar nær veien A470. Den har sitt utspring i myrlandet mellom Ffestiniog og Bala og renner ut i Dwyryd nær Maentwrog. Lengden er omtrent 22 kilometer.

Før byggingen av demningen på 1920-tallet for vannkraft, hadde elven vandret over en bred høylandsmyr her kjent som Cors Goch. Det er det eneste innlandsvannet i Storbritannia som har blitt brukt som kjølevannskilde for et kjernekraftverk, som er Trawsfynydd kjernekraftverk (stengt i 1991). Afon Prysor gjenopptar løpet nedenfor demningen, for å renne ned til Dwyryd gjennom den bratte skogkledde dalen Ceunant Llennyrch, som ligger i den sentrale kjernen av et nasjonalt naturreservat. Mesteparten av strømmen fra reservoaret kanaliseres gjennom vannkraftverket nær Maentwrog; strømmen møtes deretter igjen med Prysor like før samløpet.

## Referanser


## Litteratur
* Lewis, M.J.T. (1989): *Sails on the Dwyryd, The River Transport of Ffestiniog Slate*. Plas Tan y Bwlch: Snowdonia National Park Study Centre. ISBN 978-1-84527-206-7.
* Senior, Michael (2013): *The Vale of Ffestiniog and its Hinterland*. Llanrwst: Gwasg Carreg Gwalch. ISBN 978-0-8452-7225-1.

## Eksterne lenker
* 
* Elven på navigerbare OS-kart med satellittoverlegg, *National Library of Scotland*
Heaven or Vegas

***Heaven or Vegas*** er en amerikansk romantisk dramafilm fra 1999, regissert av Gregory C. Haynes.

## Handling
Rachel (Yasmine Bleeth) jobber to jobber som stripper i Las Vegas. Under et overfall på vei hjem fra jobb, blir hun reddet av Navy (Richard Grieco), som hun blir med hjem. Sammen legger de ut mot Montana for søken på et nytt og bedre liv. På veien mot noe nytt, møter de på utfordringer, og lærer at om man bare våger å ta sjanser, kan man oppnå det man minst venter.

## Medvirkende
* Richard Grieco som Navy
* Yasmine Bleeth som Rachel
* Monica Potter som Lilli
* Andy Romano som Mr. Hodges
* Suzanne Barnes som Joanne
* Sarah Schaub som Paige
* Geoffrey Blake som Billy
* James Ecklund som Cole
* Stephen Lisk som Benny
* Matt Bohling som Trevor
* Raif Battist som Petee
* Marklen Kennedy som Donald
* Scott Sundell som Jimmy
* Gregory C. Haynes som Jason
* Kristina Krofft som Monet
* Anne Sward som Miss Jane
* Heather Mason som Samantha
* Stephen Brathe som Vagrant
* Saren Nofs-Snyder som Rich lady
* Jeff Haugen som Dancing DJ
* Christian Martin som G
* The Ballet School som Dancers
* Steve Bethers som Thug (ikke kreditert)

## Eksterne lenker
*
Ion Negoițescu

**Ion Negoițescu** (født 10. august 1921 i Cluj, død 6. februar 1993 i München) var en rumensk litteraturhistoriker, -kritiker, forfatter, og dikter, som var medlem av den såkalte «Litterære sirkelen fra Sibiu». Negoițescu begynte sin karriere som tenåring, og gjorde seg kjent som en litterær ideolog. 

## Bøker
### Litteraturkritikk og -historie
* *Despre mască și mișcare*, 1944
* *Scriitori moderni*, 1966
* *Poezia lui Eminescu*, 1968
* *E. Lovinescu*, 1970
* *Însemnări critice*, 1970
* *Lampa lui Aladin*, 1971
* *Engrame*, 1975
* *Analize și sinteze*, 1976
* *Alte însemnări critice*, 1980
* *Istoria literaturii române*, vol. I (1800–1945), 1991
* *Scriitori contemporani*, 1994
* *De la "elanul juvenil" la "visatul Euphorion". Publicistică de tinerețe: 1938–1947*, 2007
### Prosa og dikt
* *Povestea tristă a lui Ramon Ocg*, 1941
* *Sabasios*, 1968
* *Poemele lui Balduin de Tyaormin*, 1969
* *Moartea unui contabil*, 1972
* *Viața particulară* (poezii și aforisme), 1977
* *Primăvara elvețiană și alte proze*, 1999
### Korrespondanse, memoarer
* *Un roman epistolar* (I. Negoitescus korrespondanse med Radu Stanca, 1945–1961), 1978
* *Straja dragonilor*, 1994
* *Ora oglinzilor* (dagbok), 1997
* *Dialoguri după tăcere* (brev til S. Damian), 1998

### Politiske tekster
* *În cunoștință de cauză*, 1990
## Referanser


## Eksterne lenker
* ''Straja dragonilor'' (på rumensk)
Fløybakken

**Fløybakken** er et skihoppanlegg i Saltdal kommune i Nordland. Anlegget ligger ved Bakkeng like sørvest for Rognan, og består av fire hoppbakker med størrelse K90, K67, K40 og K18. Den største bakken var arena for NM normalbakke i 1991.

Den første Fløybakken ble tatt i bruk i 1925, etter to års byggetid. I åpningsrennet i mars 1925 satte Harald Willumsen Rognan IL,  og Karl Ekmann den første bakkerekorden med 45 meter, en rekord de begge forbedret til 47 meter under ekstrahopping etter rennet. Samme måned skal Oskar Testad  fra  IL Malm ha hoppet 59,5 meter i bakken, et hopp som ikke var verdensrekord, men som kan ha vært det lengste i Norge til da. K90-bakken ble bygd i 1989/90, mens de mindre bakkene ble bygd i 1995. I tillegg til NM 1991, var Fløybakken arena for veteran-VM i 2000. 

Hovedrennet for Nord-Norge i 1956, var tildelt Rognan IL og Spkl. Wings som arrangører. Spesielt hopprenn ble vunnet av Åge Leiråmo fra Bossmo & Ytteren IL som satte ny bakkerekord på 67 m. nr. 2 ble Gudmund Rian fra Byåsen IL og på tredje Simon Hasselbergsen fra IL Heimsyn i Saltdal. Asgeir Dølplads fra Stabæk IF falt
sammen med Roar Endresen fra IL Stålkameratene bort fra medaljesjansene. Det spesielle hopprennet Kl. B, ble vunnet av   Thorleif Bordevick, Rognan IL. Juniorklassen ble vunnet av ingen ringere en Toralf Engan fra IL Leik i Hølonda i Trøndelag. Nr. to ble Olav Lindberg Bardu IL og på tredje Alv Storelvmo fra Sørreisa, og på fjerdeplass Einar Stien fra Mo Skilag. Kombinert kl. A ble vunnet av Gudmund Rian fra Byåsen IL foran Rolf Bergstad fra Målselv IL, på tredje kom Reidar Olaussen Alta IF, og på fjerde Roald Kalmo fra Sportsklubben Snøgg i Notodden. Kombinert kl. B ble vunnet av Herulf Berntsen fra IL Kampen i Bardu. 15 km i hovedlandsrennet ble vunnet av Per Olsen fra Alta IF. Nr. 2 ble Ingmund Holtås fra Kjønna i Troms og på tredje John Helgesen fra IL Heimsyn i Saltdal. Gudmund Rian fra Byåsen IL vant damenes pokal og Kongepokal for sin seier i kombinert. Rennet ble meget vellykket. Hovedleder var Alfred Jansen fra Medby.

Fløybakken brukes og drives idag av unge hoppere og holdes i stand ved dugnadsarbeid. Alle bakkene er i drift utenom K90, siden økonomien ikke strekker til vedlikehold av denne.

## NM, spesielt hopp

## Referanser


## Eksterne lenker
* Skisprungschanzen-Archiv: Rognan
* Idrettsanlegg.no: Fløybakken K90
* Skijumpeast.com: Words and Pictures from IMC-2000 in Rognan
* Saltenposten: Fløybakken kan bli nedlagt (31. mars 2006)
* Anlegg og vedlikehold – Noe må gjøres raskt (kommentar av Helge Simonsen 20. januar 2009)
Lago della Piastra

**Lago della Piastra** er en innsjø i Valle Gesso i Provinsen Cuneo helt sør i Piemonte i det nordlige Italia, rett sør for byen Cuneo. I denne dalen ligger også Lago del Chiotas. Reservoaret er plassert i tilsiget *Gesso di San Giacomo* til elva Gesso, som er ei tilsigselv til elva Stura di Demonte som igjen renner ut i Tanaro, ei viktig sørlig sideelv til Po.

Sjøen er demmet opp av Piastra-demningen som gir kraft til Piastra Edolo vannkraftverk. Totalt reservoarvolum er inntil 12 millioner m³, og har stor dybde. Vannspeilet ligger på 956 moh. og har et nedbørfelt på 88,3 km².

## Referanser
Volturno

**Volturno** er ei elv i det sørlige Italia, med utløp nord for Napoli i provinsen Caserta. Den har utspring i fjellrekken Appenninene hvor øvre halvdel av vassdraget drenerer provinsen Isernia i vestre Molise, meens nedre vassdragsområde drenerer Caserta-provinsen i nordlige Campania. Her nede ligger Presenzano vannkraftverk, og nedenfor dette får elva tilsig av sin mektigste sideelv – ***Calore***, som drenerer provinsen Benevento i nordøstre Campania.

Elva er 175 km lang, og har et nedslagsfelt på 5&nbsp;550 km². Høydefallet er totalt 500 meter, men en rekke sideelver har høyere elevasjon.
Jinghong-demningen

**Jinghong-demningen** er en betong gravitasjonsdemning med et vannkraftverk i Yunnan i Kina, på Mekong-elva (Lancanjiang). Det får en total installert produksjonskapasitet på ca.  MW og ble ferdigstilt i 2010. Demningen er 110 meter høy og 433 meter lang og stod ferdig i 2009. Den brukes også til flomkontroll.

De store demningene i elven (Mekong) på kinesisk side er Xiaowan ( MW, ferdig 2010), Nuozhadu ( MW, ferdig 2015), Jinghong-demningen ( MW, ferdig 2008), Manwan ( MW, ferdig 1995), Dachaoshan ( MW, ferdig 2003), og Gongguoqiao (750 MW, ferdig 2012).

## Se også
* Liste over verdens største vannkraftverk

## Eksterne lenker
* MD&A database over RCC betongdemninger, Kina - besøkt 8. januar 2012.
Yodo (elv)

**Yodo** (淀川 - *Yodo-gawa*) er ei stor elv som renner gjennom Osaka-Kyoto-metropolen, i prefekturene Shiga og Kyoto i det sentrale Japan. Elva går fra landets største innsjø Biwasjøen, og derfra 75&nbsp;km nedover tett befolkede industriområder, til den når Osakabukta i millionbyen Osaka.  I prekturet Shiga kalles elva **Seta** (瀬田川 - *Seta-gawa*). I prefekturet Kyoto heter elva **Uji** (宇治川 - *Uji-gawa*), og etter samløpet med elvene Katsura og Kizu er navnet Yodo.

Ved vassdraget finner vi Kisenyama-demningen, som generer vannkraft fra elva.

## Referanser
Studentparlamentet ved Høgskulen i Sogn og Fjordane

**Studentparlamentet** (StP) er det øverste studentpolitiske organ ved Høgskulen i Sogn og Fjordane. De er studentene sin stemme overfor høyskole, kommune, fylkeskommune og departement.

Studentparlamentet  er samansatt av studenter fra alle avdelingene, til sammen 17 representanter. Valgperioden er fra september til juni hvert studieår.

## Hovedmål
* Fremme studentene sine interesser på faglige. økonomiske, sosiale og kulturelle områder.
* Sette fokus på det helhetlige læringsmiljøet ved høgskolen.
* Se til at undervisninga og institusjonen generelt ved HSF er i samsvar med gjeldende lover og regler.
* Samarbeide med og fremme studentene ved HSF sine synspunkt i forhold til de nasjonale studentorganisasjonene og Departementene.

Ut fra hovedmålene skal STP arbeide for å ivareta studentene sine rettigheter i studiehverdagen og som berører studiesituasjonen. Studentparlamentet står og for valg av representanter til styre, råd og utvalg ved høgskolen, der studenter er representerte.

## Eksterne lenker
* Parlamentets hjemmeside
G-kraft

***g''-kraft''' er en [[måleenhet]] for [[akselerasjon]]. Betegnelsen «[[kraft]]» er derfor forvirrende.  En bedre betegnelse kunne vært «***g*-faktor*'» idet *g*-kraft er forholdet mellom aktuell akselerasjon og standardakselerasjonen 1 *g* på jordoverflaten. *g*-kraft kan måles med et ''g''-meter. 

Begrepet brukes særlig for å angi belastningen en flyver utsettes for ved en kraftig manøver. En kan legge merke til at to personer i samme fly vil oppleve samme akselerasjon og dermed antall *g*. Kraften fra setet som skaper denne akselerasjonen vil imidlertid være forskjellig og avhengig av den enkeltes vekt. 

Antall *g* brukes også i andre sammenhenger som eksempel de belastningene en sjåfør utsettes for ved akselerasjon i drag-racing eller for å angi belastningen på de indre komponenten i en mobiltelefon som faller i gulvet. 

Bokstaven «*g*» står for gravitasjon. 1*g* tilsvarer den kraften jorden har når objektet står stille; tyngdekraften som tilsvarer en akselerasjon på 9,81 m/s². Når man utsettes for eksempel 5*g* så utsettes man for fem ganger tyngdekraften. Dette oppleves som om kroppen skulle veie fem ganger det den gjør i stillestående tilstand på jordoverflaten.

 Ved hurtig dykk i fly eller i en berg-og-dalbane kan man oppleve negativ *g*-kraft, dvs. man akselerer oppover. 

En normal frisk person kan klare opp til 9*g* uten å besvime, og ved en kroppsvekt på 70 kg vil da kraften være tilsvarende om personen skulle veie 630 kg på jordens overflate i stillestående tilstand. Ved positiv* g*-kraft presses blodet ut av hodet og ned i kroppen, og mangel på blod i hjernen gjør at man tilslutt besvimer. Ved negativ *g*-kraft presses blodet opp i hodet og kan føre til at blodkar sprenges i øynene. Dette er farligere enn positiv *g*-kraft, så man tåler normalt kun 2-3 negative *g* før man tar skade. I korte øyeblikk kan man tåle mye mer.